Všetkým záujemcom

***Váš list číslo/zo dňa Naše číslo Vybavuje/linka Nitra***

M.Daniš/+421 37 6502 270 21.7.2022

Vec

**Výzva na predloženie ponúk**

**1. Identifikácia verejného obstarávateľa:**

Názov: Mesto Nitra

Adresa: Štefánikova trieda 60, 950 06 Nitra

IČO: 00308307

IČ DPH: SK2021102853

**Kontaktná osoba:**

Vo veciach predmetu zákazky – Ing. **Vladimír Matula; 037/6502 277;** vladimir.matula@msunitra.sk

Vo veciach procesu verejného obstarávania zákazky - Ing. Miroslav Daniš; 037 6502 270; [danis.miroslav@msunitra.sk](mailto:danis.miroslav@msunitra.sk)

**2. Názov zákazky:**

„Rekonštrukcia objektu Biovetská 36, Nitra II“.

**3. Typ zákazky a druh postupu:**

**Typ zákazky:** Verejná súťaž podlimitná zákazka – civilná (práce).

**Druh postupu zadávania zákazky:** Podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

**4. Typ zmluvy:**

Zmluva o dielo.

**5.Miesto dodania:**

Mesto Nitra, časť Dolné Krškany, katastrálnom území Dolné Krškany, č. parcely 748/19, 22, 85, 86, 87 s jestvujúcimi prípojkami z miestnej komunikácie - Biovetská ulica.

**6. Opis predmetu zákazky:**

Zhotovenie diela „Rekonštrukcia objektu Biovetská 36, Nitra II“ v rozsahu Prílohy súťažných podkladov a výzvy na predkladanie ponúk č. 5 PD zadanie:

v rozsahu:

Objekt je situovaný v meste Nitra v časti Dolné Krškany, v katastrálnom území Dolné Krškany, č. parcely 748/ 19, 22, 85, 86, 87 s jestvujúcimi prípojkami z miestnej komunikácie- Biovetská ulica.

Rozsah stavby:

SO 01- Rekonštrukcia dvoj domu

SO 02- Čelné oplotenie

SO 03- Spevnené plochy

SO 04- Oplotenie celého objektu

Stavebné objekty

SO 01 Rekonštrukcia dvoj domu

- parc. č. 748/22, 748/19, katastrálne územie Dolné Krškany

- rekonštrukcia existujúceho stavu, s pripojením objektov cez nosné murivo medzi obytnými budovami vybúraním otvoru na I. NP.

- výmena zriaďovacích predmetov pre časť kuchyňa, kúpeĽňa, WC

- výmena okien za nové platové s izolačným trojsklom + (vybúranie a zväčšenie otvorov smerom na terasu a zamurovanie otvorov garážovej brány v 1 PP. a zmenené na dverný a okenný otvor).

Účelom navrhovanej opravy a údržby je získanie nových možností kvalitného bývania podľa predpísaných noriem pre účely zariadenia núdzového bývania – max 15 osôb (v piatich samostatných izbách, na každé dve izby pripadne jedna kúpeľňa s WC a jedna kuchyňa)

Objekt bude vybavený spoločenskou miestnosťou, priestorom pre uloženie šatstva, obuvi, kuchyňou, jedálňou, priestormi pre pranie osobnej bielizne, kanceláriou a sociálnymi priestormi pre zamestnancov a skladmi.

Vedľa objektu je jestvujúci otvorený prístrešok (ktorý bude uzatvorený a bude slúžiť pre odkladanie bicyklov a záhradnej techniky)

Rekonštrukcia zdravotechniky, elektroinštalácie a plynového kúrenia (demontáž pôvodného zariadenia, nahradenie novými zariadeniami)

SO 02 Čelné oplotenie

- parc. č. 748/86, 748/85 katastrálne územie Dolné Krškany

- nové čelné oplotenie pozemku bude v pravej časti zbúrané a vybudované nové murované s výškou 1800 mm, bude zabezpečené kamerovým systémom, elektronickým vrátnikom a osvetlením, navrhnuté je rozšírenie existujúcich brán na 4500 mm.

SO 03 Spevnené plochy

- parc. č. 748/86, 748/85 katastrálne územie Dolné Krškany

- na pozemku sa dobuduje: 2x parkovacie státie na ľavej strane, 3x parkovacie státie na pravej strane, bezbariérové vstupy v prednej časti objektu, spevnené plochy v zadnej časti objektu pre vonkajšie aktivity (detské hracie ihrisko)

SO 04 Oplotenie celého objektu

- parc. č. 748/86, 748/85 katastrálne územie Dolné Krškany

- nové olotenie okolo celého pozemku je navrhnuté ako metrážové polastované pletivo na systémových stĺpikoch a betónových základoch. Celková výška oplotenia medzi pozemkami od upraveného terénu, vrátane stĺpika bude 2,1 m.

Hlavný predmet a doplňujúce predmety zo Spoločného slovníka obstarávania (CPV):

45211300-2 Stavebné práce na domoch.

**7. Rozsah ponuky – predpokladaná hodnota zákazky:**

Predpokladaná hodnota zákazky: 208 327,29 bez DPH.

**8. Variantné riešenia a možnosť rozdelenia zákazky:**

Ponuka s variantným riešením nebude prijatá.

Uchádzač predloží ponuku na celý predmet zákazky.

**9. Informácie o fondoch EÚ:**

Identifikácia projektu: DGV02017

**10. Podmienky účasti:**

- **Osobné postavenie**

Uchádzač musí spĺňať podmienky účasti týkajúce sa osobného postavenia:

a) podľa § 32 ods. 1 písm. e) zákona o verejnom obstarávaní musí uchádzač preukázať, že je oprávnený uskutočňovať stavebné práce ako je predmet zákazky.

Uvedené ustanovenie sa preukazuje v súlade s § 32 ods. 2 písm. e) zákona o verejnom obstarávaní doloženým

dokladom o oprávnení uskutočňovať stavebné práce, ktorý zodpovedá predmetu zákazky.

b) podľa § 32 ods. 1 písm. f) zákona o verejnom obstarávaní musí uchádzač preukázať, že nemá uložený zákaz účasti

vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania

alebo obvyklého pobytu.

Uvedené ustanovenie sa preukazuje v súlade s § 32 ods. 2 písm. f) doloženým čestným vyhlásením (Príloha k výzve č. 2).

V prípade predloženia ponuky skupinou dodávateľov sa použije § 37 ZVO primerane.

* **Ekonomické a finančné postavenie**

Nepožaduje sa.

* **Technická alebo odborná spôsobilosť**

Zoznam a krátky opis podmienok, odôvodnenie primeranosti každej určenej podmienky:

Bod 1.) podľa § 34 ods. 1 písm. b) ZVO

1.) bol verejný obstarávateľ alebo obstarávateľ podľa tohto zákona, dokladom je Zoznam uskutočnených prác za predchádzajúcich päť rokov od vyhlásenia verejného obstarávania,

2.) bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené;

Odôvodnenie primeranosti podmienky účasti:

Verejný obstarávateľ považuje za nevyhnutné, aby záujemca preukázal dostatočné skúsenosti s realizáciou stavebných prác na predmete rovnakom alebo obdobnom ako je predmet kompletne celej zákazky, predovšetkým z hľadiska rozsahu a náročnosti predmetu zákazky, tak aby sa v absolútnej miere eliminoval akýkoľvek nežiaduci účinok, ktorý by mohol mať negatívny vplyv na riadne plnenie predmetu zákazky. Uchádzač musí zároveň na základe predchádzajúcich skúseností preukázať, že je technicky spôsobilý zabezpečiť dostatočné kapacity na zrealizovanie stavebných prác na predmete rovnakom alebo podobnom ako je predmet zákazky, čím sa vytvorí predpoklad plnenia predmetu zákazky v požadovanom rozsahu a objeme kvalitne a v primeranej lehote.

Bod 1.

Uchádzač predloží Zoznam uskutočnených prác za predchádzajúcich päť rokov od vyhlásenia verejného obstarávania, ktorým preukáže, že uskutočnil minimálne tri stavebné práce na predmete rovnakom alebo obdobnom ako je predmet zákazky v min. hodnote každej po **13 000.- EUR bez DPH**. V prípade skupiny dodávateľov verejný obstarávateľ umožňuje dodať Zoznam uskutočnených prác spoločne.

**11. Lehota dodania:**

Predmetné stavebné práce budú realizované v jednom pracovnom zábere bez členenia na etapy.

Ukončenie stavby a prevzatie Diela do 3 mesiacov od začatia stavby

- stavebné objekty sa považujú za prebraté až po zapracovaní pripomienok ohľadom vád a nedorobkov

- preberanie Diela bude ukončené prebratím všetkých stavebných objektov.

**12. Lehota na predloženie ponuky do:**

Dátum a čas: 26.8.2022 do 9:00 hod.

Po uplynutí tejto lehoty nebude ponuka prijatá.

**Ponuky musia byť predložené elektronicky v systéme JOSEPHINE (**[**http://www.josephine.probiz.com**](http://www.josephine.probiz.com)**).**

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Verejný obstarávateľ bude pri komunikácii s uchádzačmi resp. záujemcami postupovať výlučne prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Verejný obstarávateľ odporúča záujemcom, aby si prečítali zverejnený manuál JOSEPHINE (<https://josephine.proebiz.com>) – skrátený návod Účastník, v ktorom sa dozvedia všetky podstatné informácie pre prácu so systémom JOSEPHINE. Manuál sa nachádza na základnej stránke josephine.proebiz.com vpravo hore (knižnica manuálov a odkazov).

**13. Obsah ponuky:**

Ponuka musí byť predložená v slovenskom/českom jazyku prípadne úradne preložená do slovenského jazyka.

**Ponuka musí obsahovať:**

1. Vyplnené identifikačné údaje uchádzača v rozsahu (obchodné meno, sídlo, IČO, DIČ, IČ DPH, telefónny kontakt, e-mailový kontakt, bankové spojenie, IBAN) (Príloha k výzve č. 1).
2. Potvrdené čestné vyhlásenie podľa § 32 ods. 2 písm. f) zákona o verejnom obstarávaní (Príloha k výzve č. 2).
3. Vyplnený a potvrdený návrh uchádzača na plnenie kritérií – výkaz výmer zadanie (Príloha k výzve č. 3).
4. Vyplnený a potvrdený výkaz výmer zadanie (Príloha k výzve č. 6).
5. Doplnený a potvrdený Návrh zmluvy (Príloha k výzve č. 4)
6. Zoznam uskutočnených stavebných prác za predchádzajúcich päť rokov od vyhlásenia verejného obstarávania, ktorým preukáže, že uskutočnil minimálne tri stavebné práce na predmete rovnakom alebo obdobnom, ako je predmet zákazky, každej v hodnote minimálne 13 000,- EUR bez DPH.

**14. Vyhodnotenie ponúk:**

Otváranie a vyhodnocovanie ponúk sa uskutoční v sídle verejného obstarávateľa.

Po vyhodnotení predložených ponúk bude úspešnému uchádzačovi oznámené, že jeho ponuka sa prijíma a bude s ním podpísaná zmluva. Neúspešným uchádzačom bude zaslaná informácia o neúspechu ich ponuky s informáciou o identifikácii úspešného uchádzača a jeho návrhu na plnenie kritérií.

**15. Kritériá na vyhodnotenie ponúk:**

Hodnotiace kritérium je:

- **najnižšia cena za celý predmet zákazky** - cena za predmet zákazky s DPH

(Poznámka: u platcu DPH sa hodnotí cena vrátane DPH, u neplatcu DPH sa hodnotí cena celková.)

Uchádzač, ktorého ponuka splní podmienky a požiadavky verejného obstarávateľa a bude mať najnižšiu cenu, bude vyhodnotená ako úspešná. S úspešným uchádzačom bude uzatvorená zmluva, ktorej návrh je prílohou tejto výzvy.

**16. Elektronická aukcia:**

Elektronická aukcia sa nepoužije.

**17. Dôvody na zrušenie súťaže:**

- nebola predložená ani jedna ponuka;

- ani jeden uchádzač nesplnil podmienky „Výzvy“;

- zmenili sa okolnosti, za ktorých bola súťaž vyhlásená;

- verejný obstarávateľ môže zrušiť použitý postup zadávania zákazky aj v prípade, že ponuka úspešného uchádzača prevyšuje predpokladanú hodnotu zákazky;

- verejný obstarávateľ môže zrušiť použitý postup zadávania zákazky aj v prípade, že bola predložená iba jedna ponuka.

**18. Ďalšie informácie:**

- Verejný obstarávateľ neposkytne preddavkovú platbu.

- Verejný obstarávateľ nesmie uzavrieť zmluvu s uchádzačmi, ktorí majú povinnosť zapísať sa do registra partnerov verejného sektora podľa zákona č. 315/2016 Z.z. a nie sú zapísaný v registri partnerov verejného sektora.

- V prípade, ak sa v súťažných podkladoch uvádza konkrétny typ výrobku, výrobca, výrobný postup, značka, patent, krajina alebo miesto pôvodu alebo výroby možno predložiť aj ekvivalent v súlade so zákonom NR SR č. 343/2015 Z. z. o VO.

- Zmluva nadobudne platnosť dňom jej podpisu oprávnenými zástupcami oboch zmluvných strán. Zmluvné strany berú na vedomie, že táto zmluva je povinne zverejňovanou zmluvou podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a pre nadobudnutie jej účinnosti je podľa § 47a ods. 1 zákona č. 40/1964 Zb. Občianskeho zákonníka v znení neskorších predpisov nevyhnutné jej zverejnenie. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcom po dni zverejnenia tejto zmluvy v centrálnom registri zmlúv. Zmluvné strany súhlasia so zverejnením zmluvy podľa zákona č. 211/2000 Z. z. o slobodnom prístupu k informáciám v znení neskorších predpisov v centrálnom registri zmlúv. Zmluvné strany sú si vedomé skutočnosti, že zmluva, ako aj všetky jej prípadné dodatky, môžu byť zverejnené na webovom sídle správcu programu, ktorým je Ministerstvo investícií, regionálneho rozvoja a informatizácie Slovenskej republiky. V zmysle Príručky pre prijímateľa a projektového partnera - Finančný mechanizmus EHP a Nórsky finančný mechanizmus 2014 – 2021 je Mesto Nitra ako prijímateľ grantu povinné pred uzavretím tejto zmluvy s dodávateľom predložiť na kontrolu dotknuté verejné obstarávanie, s čím dodávateľ vyslovene súhlasí. V prípade odsúhlasenia verejného obstarávania správcom programu je možné zmluvu zmluvnými stranami podpísať.

- Dodávateľ sa zaväzuje, že umožní všetkým kontrolným subjektom, vrátane Ministerstva investícií, regionálneho rozvoja a informatizácie Slovenskej republiky, Ministerstva financií Slovenskej republiky, Úradu pre finančný mechanizmus, Ministerstva zahraničných vecí Nórskeho kráľovstva, Výboru pre finančný mechanizmus, Úradu generálneho audítora Nórskeho kráľovstva a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom povereným týmito inštitúciami vykonať kontrolu dokladov súvisiacich s plnením tejto zmluvy, a to po celú dobu povinnej archivácie týchto dokumentov, určenou v súlade s platnými právnymi predpismi SR.

- Táto zmluva sa uzatvára v rámci projektu Obnova kultúrnej pamiatky XY, financovaného z Grantov EHP/Nórskych grantov a štátneho rozpočtu Slovenskej republiky.

V Nitre dňa 21.7.2022

Príloha: č.. 1 – Identifikačné údaje uchádzača;

č. 2 – Čestné vyhlásenie;

č. 3 – Návrh na plnenie kritérií - zadanie;

č. 4 – Návrh zmluvy;

č. 5 – PD zadanie;

č. 6 – Výkaz výmer zadanie.